PMIndiaData/PMIndiaSum huggingface dataset:
وزیر اعظم نریندر مودی نے سشما سوراج کو ان کی پہلی برسی پر یاد کیا

نئی دہلی6،اگست2020 وزیر اعظم جناب نریندر مودی نے آج سابق وزیر خارجہ آنجہانی محترمہ سشما سوراج کو ان کی پہلی برسی پر یاد کیا۔ وزیر اعظم نریندر مودی نے کہا کہ سشما جی کو ان کی پہلی برسی یعنی پہلی پنیاتیتھی پر یاد کرتے ہوئے ان کی بے وقت اور افسوس ناک انتقال سے بہت سے لوگوں کو سخت افسوس اور صدمہ ہوا ہے۔ انہوں نے بھارت کی بے لوث خدمت کی تھی اور عالمی سطح پر بھارت کی ایک جاندار آواز تھیں۔ ان کی یاد میں ایک دعائیہ جلسے میں جو میں نے کہا تھا وہ یہاں ہے۔ ……………………………………………………… م ن، ح ا، ع ر
بھیا دوج کے مقدس تہوار کے موقع پر ملک وقوم کو وزیراعظم کی مبارک باد

نئی دلی،29اکتوبر۔ وزیراعظم جناب نریندر مودی نے بھائیوں اور بہنوں کے درمیان محبت کے مقدس رشتے کو فروغ دینے والے تہوار بھیا دوج کے موقع پر ملک وقوم کو مبارک باد دی ہے۔ وزیراعظم نے اس موقع پر اپنے مبارک باد کے پیغام میں کہا کہ ‘بھائی-بہن کی محبت اور پیار کی علامت کی حیثیت رکھنے والے بھیا دوج کے تہوار پر آپ سبھی کو بہت بہت مبارک باد۔ خدا کرے کہ یہ مقدس موقع آپ کے رشتوں کو مزید مضبوط بنائے’۔
مرکزی کابینہ نے یونیورسل پوسٹل یونین کے آئین میں شامل گیارہویں ایڈیشنل پروٹوکول کی توثیق کو منظوری دی

وزیر اعظم جناب نریندر مودی کی زیرصدارت مرکزی کابینہ نے یونیورسل پوسٹل یونین (یو پی یو) کے آئین میں شامل گیارہویں ایڈیشنل پروٹوکول کی توثیق کو منظوری دی۔ یہ آئین کے گیارہویں ایڈیشنل پروٹوکول کے جیسا ہی ہے جس پر 9سے 27 اگست 2021 کو عابدجان (کوٹ ڈی آئیوری) میں منعقدہ یونیورسل پوسٹل یونین کی 27ویں کانگریس کے دوران دستخط کئے گئے تھے۔ یہ منظوری محکمہ ڈاک، حکومت ہند کو ایک ’’انسٹرومنٹ آف ریٹی فکیشن‘‘ حاصل کرنے کا اہل بناتی ہے، جس پر صدر جمہوریہ ہند کے دستخط ہوتے ہیں اور جسے یونیورسل پوسٹل یونین کے بین الاقوامی بیورو کے ڈائریکٹر جنرل کے یہاں جمع کرایا جاتا ہے۔ کابینہ کا یہ فیصلہ یو پی یو آئین کے آرٹیکل 25 اور 30 میں متعین کردہ ذمہ داریوں کو پورا کرے گا، جس میں رکن ممالک کی طرف سے کسی بھی کانگریس کی طرف سے آئین میں منظور کی گئی ترمیم کی جلد از جلد توثیق کی بات کہی گئی ہے۔ مختصراً، 27ویں یو پی یو کانگریس کے ذریعے یو پی یو کے آئین میں منظور کی گئی ترامیم، معاہدوں کے قانون سے متعلق ویانا کنونشن 1969 کے جذبے کے مطابق اس یونین کے قوانین کے بارے میں اور زیادہ قانونی وضاحت اور استحکام کو یقینی بناتی ہیں۔ اس کی اصطلاحات میں یکسانیت لاتی ہیں۔ اس کے متن میں طویل عرصے سے پائے جانے والے مختلف تضادات کو دور کرتی ہیں اور قوانین کی ’قبولیت یا منظوری‘ کے التزامات کو جگہ دیتی ہیں۔
وزیراعظم کی جناب سریش انگڑی کے انتقال پر تعزیت

نئی دہلی، 24 ؍ستمبر 2020: وزیراعظم جناب نریندرمودی نے ریلوے کے وزیر مملکت جناب سریش انگڑی کے انتقال پر تعزیت کی ہے۔ وزیراعظم نے کہا کہ جناب سریش انگڑی ایک غیر معمولی کارکن تھے ،جنہو ں نے کرناٹک میں پارٹی کو مضبوط بنانے کے لئے سخت محنت کی ۔وہ ایک دل لگاکر کام کرنے والے پارلیمانی رکن اور موثر کارکردگی والے وزیر تھے۔ہر شعبے میں ان کو سراہا گیا۔ان کا انتقال افسوس ناک ہے۔دکھ کی اس گھڑی میں میرے جذبات اور خیالات ان کے کنبے اور دوستو ں کے ساتھ ہیں۔
وزیر اعظم نے رام نومی کے موقع پر عوام کو مبارکباد پیش کی

نئی دہلی،13/اپریل وزیر اعظم جناب نریندر مودی نےرام نومی کے موقع پر عوام کو مبارکباد پیش کی۔ وزیر اعظم نے کہا کہ ‘‘رام نومی کے مبارک موقع پر تمام اہل وطن کو دلی مبارک باد۔ جے شری رام!’’ ۔ ۔ ۔ ۔ ۔ ۔ ۔ ۔ ۔ ( م ن ۔ا گ۔ را ۔ 13 – 04 – 2019)
ہاؤسنگ ، بجلی ، بیت الخلاء ، گیس ،سڑکیں ،اسپتال اور اسکول جیسی بنیادی سہولیات کی عدم موجودگی   نے  خواتین ، خاص طور پر غریب خواتین پراثر ڈالا ہے: وزیر اعظم

نئی دہلی11 اگست2021: وزیراعظم جناب نریندر مودی نے خواتین کو بااختیار بنانے کے سرکار کے نظریہ سے متعلق آج ایک جامع بیان دیا۔ انہوں نے کہا کہ ہاؤسنگ، بجلی ، بیت الخلاء، گیس ،سڑکیں ، اسپتالوں اور اسکول جیسی بنیادی سہولیات کی عدم موجودگی نے خواتین اور خاص طور پر غریب خواتین کو بہت زیادہ متاثر کیا ہے۔وزیراعظم نے کہا کہ آج جب ہم آزادی کے 75ویں سال میں داخل ہورہے ہیں اور جب ہم گزشتہ سات دہائیوں کی پیش رفت کا جائزہ لیتے ہیں تو یہی تاثر سامنے آتا ہے کہ ان مسائل لو دہائیوں قبل حل کیا جانا چاہئے تھا۔وہ آج ویڈیو کانفرنس کے ذریعہ اترپردیش کے مہوبہ میں اجولا 2.0 کا افتتاح کرنے کے بعد خطاب کررہے تھے۔ وزیراعظم نے کہا کہ ٹپکتی ہوئی چھتیں ، بجلی کی عدم موجودگی ، خاندان میں بیماری ، بیت الخلا جانے کے لئے اندھیرا ہونے کا انتظار ،اسکولوں میں بیت الخلا کی عدم دستیابی براہ راست ہماری ماؤں اور بیٹیوں کو متاثر کرتی ہے۔ وزیر اعظم نے ایک ذاتی تاثر کا اظہار کیا اور کہا کہ ہماری نسلوں نے اپنی ماؤں کو دھوئیں اور گرمی سے نبرآزما ہوتے ہوئے دیکھا ہے۔ وزیراعظم نے سوال کیا کہ اگر ہم اپنی توانائی ان بنیادی ضرورت سے نمٹنے کے لئے خرچ نہ کریں تو کس طرح ہم اپنی آزادی کے 100 ویں سال تک جاسکتے ہیں۔یہ کس طرح ممکن ہے کہ کوئی خاندان یا کوئی معاشرہ بڑے خواب دیکھے اور انہیں شرمندہ تعبیر نہ کرے اگر وہ بنیادی سہولیات کے ساتھ ہی جدوجہد کرتے رہیں ۔وزیراعظم نے سوال کیا‘‘ کس طرح کوئی قوم آتم وشواس ( خود اعتمادی ) کے بغیر آتم نربھر ( خودکفیل ) ہوسکتی ہے۔’’ جناب مودی نے کہا کہ 2014 میں ہم نے اپنے آپ سے یہ سوالات کئے ۔ یہ بالکل واضح تھا کہ ان مسائل پر ایک مقررہ وقت کے دائرہ کا ر میں توجہ دینے کی ضرورت ہے۔ انہوں نے کہا کہ ہماری بیٹیاں گھر اور رسوئی سے باہر آکر قوم کی تعمیر میں وسیع پیمانے پر جب ہی حصہ لے سکتی ہیں ، جب گھر اور رسو ئی سے متعلق مسائل کو پہلے سلجھایا جا ئے ۔ انہوں نے کہا کہ گزشتہ 6-7 برسوںمیں سرکار نے مختلف معاملا ت کو حل کرنے کے لئے مشن موڈ میں کام کیا ہے۔ انہو ں نے اس طرح کی بہت سی مداخلتوں کا ذکر کیا جیسے کہ سووچھ بھارت مشن کے تحت ملک بھر میں کروڑوں بیت الخلاء تعمیر کئے گئے۔ غریب خاندانوں کے لئے دو کروڑ سے زیادہ مکانات ، جن میں سے اکثر خواتین کے نام پر ۔ دیہی سڑکیں ۔ سوبھاگیہ یوجنا کے تحت تین کروڑ کنبوں کو بجلی کے کنکشن حاصل ۔ آیوشمان بھارت مفت طبی علاج کے لئے 5 لاکھ روپے تک کا کور 50 کروڑ افراد کو فراہم کررہا ہے۔ مترو وندنا یوجنا کے تحت حمل کے دوران ویکسی نیشن اور تغذیہ کے لئے براہ راست رقم ٹرانسفر ۔ کورونا مدت کے دوران خواتین کے جن دھن کھاتوں میں سرکار کے ذریعہ 30 ہزار کروڑروپے جمع کرائے گئے۔ ہماری بہنیں جل جیون مشن کے تحت نل کنکشن حاصل کررہی ہیں۔ انہوں نے کہا کہ ان اسکیموں نے خواتین کی زندگیوںمیں وسیع تبدیلی کی ہے۔ وزیراعظم نے واضح کیا کہ صحت ،سہولت اور بہنوں کو بااختیار بنانے کے عزم کو اجولا یوجناسے وسیع تحریک ملی ہے۔ اسکیم کے پہلے مرحلے میں غریب ،دلت ، محروم ، پسماندہ اور قبائلی کنبوں کی 8 کروڑ خواتین کو گیس کے مفت کنکشن فراہم کئے گئے۔ انہوں نے کہا کہ اس مفت گیس کنکشن کا فائدہ کورونا وبا کے دور میں محسوس کیا گیا۔ کروڑوں غریب خاندانوں نے ا س مہینوں مفت گیس سلنڈر حاصل کئے، جب کاروبار ساکت ہوگیا تھا اور نقل وحرکت مفقود ہوگئی تھی۔وزیراعظم نے کہا ‘‘ تصور کریں اگر اجولا نہ ہوتا تو ان غریب بہنوں کا کیا حال ہوا ہوتا۔’’
احمد آباد کے ایک گودام میں آگ زنی کے واقعے میں جانی اتلاف پر وزیراعظم کا اظہار تعزیت

وزیراعظم جناب نریندر مودی نے احمد آباد کے ایک گودام میں آگ زنی کےواقعے میں ہوئی ہلاکتوں پر دکھ اور غم کا اظہار کیا ہے۔ وزیراعظم نے کہا ‘‘احمد آباد کے ایک گودام میں لگی آگ کے سبب جانی اتلاف پر بیحد دکھی ہوں۔ غمزدہ اہل خانہ کو میری جانب سے تعزیت۔زخمیوں کی جلد صحتیابی کیلئے دعاگو ہوں۔ حکام متاثرہ افراد کو ہر ممکن مدد فراہم کررہے ہیں’’۔ م ن۔م ع۔ ع ن
وزیر اعظم جناب نریندر مودی اور منگولیا کے صدر مملکت عز ت مآب کھلٹماگن بتولگا نے بھگوان بدھ کی مجسمے کی مشترکہ نقاب کشائی کی

نئی دہلی،20؍ستمبر2019: وزیر اعظم جناب نریندر مودی اور منگولیا کے صدر مملکت عزت مآب کھلٹماگن بتولگا نے اولنباتر میں تاریخی گنڈن ٹیکین لنگ میں نصب بھگوان بدھ کے مجسمے کی مشترکہ طورپر نقاب کشائی کی، جس میں بھگوان بدھ کو ان کے دو شاگردوں کے ساتھ دکھاگیا ہے۔ وزیر اعظم جناب نریند رمودی نے 2015ءمیں اپنے سفر منگولیا کے دوران گنڈن ٹیکین لنگ کے ایک خانقاہ میں پوجا و مراقبہ کیا تھا۔ اس موقع پر وزیر اعظم نے اعلان کیا تھا کہ اس خانقاہ کو بھگوان بدھ کے ایک مجسمے کا عطیہ پیش کیا جائے گا، تاکہ ہندوستان اور منگولیا کی مشترکہ تاریخی وراثت اور تہذیب کو اجاگرکیا جاسکے۔ واضح ہو کہ فن مجسمہ سازی کے اس عظیم شاہکار میں بھگوان بدھ کو اپنے دو شاگردوں کے ساتھ بیٹھے ہوئے دکھاگیا ہے،جو امن او ربقائے باہمی کے ساتھ درد مندی کا پیغام دیتی ہے۔گنڈن خانقاہ میں یہ مجسمہ 6تا7 ستمبر 2019ء کو اولن باتر میں ہونے والے سنواد مذاکرات کے تیسرے دور میں نصب کیا گیا تھا۔یاد رہے کہ سنواد مذاکرات سے بودھ مذہبی لیڈر اور مختلف ملکوں کے ماہرین اور محققین کو بودھ نوازی سے متعلق معاصر موضوعات پر یکجا کرنے میں کامیابی حاصل کی تھی ۔ واضح ہو کہ گنڈن تیگ چیلنگ خانقاہ منگولیا کے بودھ نوازوں کے ایک اہم مرکز اور بیش قیمت بودھ وراثت کے خزانے کے طورپر مشہور ہے۔ اسی خانقاہ سے 21 تا 23 جون 2019ء کو ایشیائی بودھ کانفرنس کے 50ویں یوم تاسیس کے موقع پر برائے امن کے گیارہویں اجلاس عام کا اہتمام کیا تھا۔اس کانفرنس میں ہندوستان، جنوبہ کوریا،روس، سری لنکا، بنگلہ دیش، بھوٹان، نیپال، شمالی کوریا، ایل پی ڈی آر، تھائی لینڈ اور جاپان وغیرہ سمیت 14 ملکوں کے 150 سے زائد مندوبین اور نمائندگان نے شرکت کی تھی۔ وزیر اعظم جناب نریندر مودی اور منگولیا کہ صدر مملکت عزت مآب کھلٹ ماگین بتولگا نے مشترکہ طور سے آج بھگوان بدھ کے اس مجسمے کی نقاب کشائی کرکے بھگوان بدھ کے آفاقی پیغام کے لئے ہندوستان اور منگولیا کے باہمی احترام کا مظہر بنادیا ہے۔
وزیر اعظم نے جاپان کے سابق وزیر اعظم شنزو آبے کی آخری رسومات میں شرکت کی

وزیر اعظم جناب نریندر مودی نے ٹوکیو کے نیپون بدوکان میں جاپان کے سابق وزیر اعظم شنزو آبے کی آخری رسومات میں شرکت کی۔ اس موقع پر 20 سے زیادہ سربراہان مملکت/ حکومت سمیت 100 سے زیادہ ممالک کے نمائندے موجود تھے۔ وزیر اعظم نے سابق وزیر اعظم آبے کی یادوں کو عزت بخشی، جن کے بارے میں ان کا ماننا ہے کہ وہ ان کے عزیز دوست اور ہند-جاپان پارٹنرشپ کے عظیم چمپئن تھے۔ آخری رسومات کی ادائیگی کے بعد، وزیر اعظم نے آنجہانی پی ایم آبے کی اہلیہ، محترمہ آکی آبے سے آکاساکا محل میں ذاتی طور پر ملاقات کی۔ وزیر اعظم مودی نے محترمہ آبے کو دلی تعزیت پیش کی۔ انہوں نے اپنی یادگار دوستی اور ہند-جاپان تعلقات کو نئی بلندیوں تک پہنچانے میں سابق وزیر اعظم آبے کے بیش بہا تعاون کو یاد کیا۔ وزیر اعظم نے اس کے بعد تھوڑی دیر کے لیے وزیر اعظم کیشیدا سے بھی ملاقات کی اور انہیں اپنی طرف سے تعزیت پیش کی۔
وزیراعظم نے پریہ رنجن داس منشی کے انتقال پر گہری تعزیت کا اظہار کیا

نئی دہلی،20/نومبر۔ وزیر اعظم جناب نریندر مودی نے سابق مرکزی وزیر جناب پریہ رنجن داس منشی کے انتقال پر تعزیت کا اظہار کیا ہے۔ وزیر اعظم نے اپنے تعزیتی پیغام میں کہا کہ جناب پریہ رنجن داس منشی مالامال سیاسی اور انتظامی تجربے کے ساتھ ایک مقبول رہنما تھے۔ انھوں نے ہندوستان میں فٹبال کو مقبول بنانے کا قابل تعریف کام کیا اور انھیں ان کے انتقال کی خبر سن کر سخت افسوس ہوا ہے۔ وزیر اعظم نے کہا کہ میری دلی ہمدردی داس منشی اور ان کے سوگوار کنبے کے ساتھ ہے۔
وزیر اعظم نے سلطنت بحرین کے وزیر اعظم عالی جناب شہزادہ خلیفہ بن سلمان الخلیفہ کے انتقال پر تعزیت کا اظہار کیا

نئی دہلی، 11 /نومبر 2020 ۔ وزیر اعظم جناب نریندر مودی نے سلطنت بحرین کے وزیر اعظم عالی جناب شہزادہ خلیفہ بن سلمان الخلیفہ کے انتقال پر تعزیت کا اظہار کیا ہے۔ اپنے تعزیتی پیغام میں وزیر اعظم نے کہا ہے کہ ’’سلطنت بحرین کے وزیر اعظم عزت مآب شہزادہ خلیفہ بن سلمان الخلیفہ کی افسوسناک موت پر صمیم قلب سے میری تعزیت۔ دکھ کی اس گھڑی میں ہمارے خیالات اور ہماری دعائیں عالی وقار شاہِ بحرین، شاہی خاندان اور بحرین کے عوام کے ساتھ ہیں۔‘‘
پارلیمنٹ 2022 بجٹ اجلاس سے قبل میڈیا سے وزیر اعظم کے خطاب کا متن

نئی دہلی،31جنوری 2022 نمسکار ساتھیو، آج سے بجٹ اجلاس کی شروعات ہوگئی ہے۔ میں آپ سبھی اور ملک بھر کے تمام معززین اراکین پارلیمنٹ کا اِس بجٹ اجلاس میں خیرمقدم کرتا ہوں۔ آج کی دنیاوی صورتحال میں ہندوستان کے لئے بڑے مواقع ہیں۔ یہ بجٹ اجلاس، دنیا میں صرف بھارت کی اقتصادی ترقی، بھارت میں ٹیکہ کاری مہم، بھارت کی اپنی بنائی ہوئی ویکسین پوری دنیا میں ایک اعتماد پیدا کررہی ہے۔ اس بجٹ اجلاس میں بھی ہم اراکین پارلیمنٹ کی بات چیت، اراکین پارلیمنٹ کے بحث کے مسائل، کھلے دل سے کی گئی بحث، عالمی اثرات کا ایک اہم موقع بن سکتی ہیں۔ میں امید کرتا ہوں کہ سبھی اراکین پارلیمنٹ، سبھی سیاسی جماعتیں کھلے دل سے تبادلہ خیال کرکے ملک کو ترقی کے راستے پر لے جانے اور اس کی رفتار کو بڑھانے میں لازمی مدد کریں گے۔ یہ بات درست ہے کہ لگاتار انتخابات کے سبب اجلاس بھی متاثر ہوتا ہے اور تبادلہ خیال بھی متاثر ہوتی ہے، لیکن میں تمام معززین اراکین پارلیمنٹ سے اپیل کروں گا کہ انتخابات اپنی جگہ پر ہیں، وہ جاری رہیں گے، لیکن ہم ایوان میں کسی طرح کی دخل اندازی سے بچیں، کیونکہ یہ بجٹ اجلاس ایک طرح سے سال بھر کا خاکہ تیار کرتا ہے اور اسی لیے کافی اہمیت کا حامل ہے۔ہم مکمل عہد بستگی کے ساتھ اِس بجٹ اجلاس کو جتنا زیادہ ثمر آور بنائیں گے، آئندہ سال نئی اقتصادی بلندیوں پر لے جانے کے لئے بھی ایک بڑا مواقع تیار ہوگا۔ خوش اسلوبی سے ایوان کی کارروائی جاری رہے اور کسی طرح کی ہنگامہ آرائی نہ ہو،تمام اراکین پارلیمنٹ کی شرکت ہو اورعوامی امور پر بہترین بحث ہو،درست مسائل پر اور اچھے مقاصد کے لئے بحث ہو، اسی امید کے ساتھ آپ سب کا بہت بہت شکریہ۔
آسام معاہدے سے متعلق شق 6کے نفاذ کے لئے اعلیٰ سطحی کمیٹی کی تشکیل کو  کابینہ  کی منظوری ، بوڈوافراد سے متعلق متعدد دیرینہ مطالبات کو بھی منظوری

نئی دہلی’3جنوری : وزیراعظم، جناب نریندرمودی کی قیادت میں مرکزی کابینہ نے آسام معاہدے سے متعلق شق 6کے نفاذ کے لئے ایک اعلیٰ سطحی کمیٹی کی تشکیل اور بوڈوکمیونٹی سے متعلق دیگرمعاملات نیز 2003کے بندوبست سے متعلق میمورنڈم کی تجاویز کو اپنی منظوری دے دی ہے 85-1979کے آسام مظاہروں کے بعد ، آسام معاہدے پر15اگست ، 1985کو دستخط ہوئے تھے ۔آسام معاہدے سے متعلق شق 6کے تحت یہ بات کہی گئی ہے کہ آسامی افراد کی ثقافت ، سماجی ، لسانی ، شناخت اورورثے کے تحفظ اور حفاظت کے لئے معقول اورمناسب آئینی ، قانونی اور انتظامی تحفظات کو عملی شکل دی جائیگی ۔ تاہم ایسا محسوس کیاگیاہے کہ آسام معاہدے کی شق 6پریعنی اس معاہدے پردستخط ہونے کے 35سال کے بعد بھی ، مذکورہ شق کی تجاویز پرپوری طریقے سے عملدرآمدنہیں ہوسکا، لہذاکابینہ نے ایک ایسی اعلی سطحی کمیٹی تشکیل دینے کے لئے اپنی منظوری دی ہے جو مذکورہ شق میں فراہم کردہ آئینی ،قانونی اورانتظامی حفظ ماتقدم کے اقدامات کے نفاذ کے سلسلے اپنی جانب سے تجاویز پیش کریگی ۔ یہ کمیٹی 1985سے لے کر اب تک کی مدت میں آسام معاہدے کے شق نمبر 6کے سلسلے میں کئے گئے عمل کی اثرانگیزی کاجائزہ لے گی ۔ یہ کمیٹی تمام ترشراکت داروں کے ساتھ تبادلہ خیالات کا اہتما م کریگی اور آسام کی قانون ساز اسمبلی اور مقامی بلدیاتی اداروں میں آسامی باشندگان کے لئے نشستوں کے محفوظ کئے جانے کی تعداد کاجائزہ لے گی ۔یہ کمیٹی آسام کی زبان یعنی آسامی اوردیگر دیسی زبانوں کے تحفظ کے اقدامات کی ضروریات کا بھی جائزہ لے گی اور حکومت آسام کے تحت روزگارمیں ریزرویشن کے پہلوکابھی تجزیہ کریگی اوردیگرمتعلقہ امور کو زیرجائزہ لائیگی تاکہ آسامی افراد کے بہترمفادات کاتحفظ ہوسکے اورآسام کی ثقافت ، سماجی ، لسانی شناخت اور ورثے کی حفاظت ممکن ہوسکے ۔ کمیٹی کی تشکیل اورکام کاج سے متعلق شرائط کی تفصیلات وزارت داخلہ کی جانب سے علیحدہ سے جاری کی جائیں گی ۔ توقع کی جاتی ہے کہ کمیٹی کی تشکیل سے آسام معاہدے کو اس کے حقیقی معنوں میں نافذ کرنے کا راستہ ہموار ہوگا اور اس کی مدد سے آسامی لوگوں کے طویل المدت مطالبات اور توقعات کو عملی جامہ پہنا یاجاسکے گا۔ کابینہ نے بوڈوکمیونٹی سے متعلق دیرینہ معاملات کی تکمیل کے لئے متعدد اقدامات کو بھی منظوری دی ہے۔ واضح رہے کہ بوڈو معاہدے پر2003میں دستخط عمل میں آئے تھے،جس کے نتیجے میں آئین ہند کے چھٹویں شیڈول کے تحت بوڈوٹیریٹوریل کونسل کمیٹی کی تشکیل عمل میں آئی تھی تاہم بوڈوافراد کے مختلف اداروں اورتنظیموں کی جانب سے نمائندگیاں وصول ہوتی رہی ہیں ،جن میں مختلف دیرینہ مطالبات دوہرائے گئے ہیں ۔ کابینہ نے بوڈومیوزیم اورزبان اورثقافت کے مطالعے کے مرکز کے قیام، موجودہ آل انڈیاریڈیواسٹیشن اوردوردرشن کیندرواقع کوکراجھار کی جدیدکاری اور بی ٹی اے ڈی سے ہوکرگذرنے والی سپرفاسٹ ریل گاڑی کانام بدل کر اے آراواین اے آئی ایکسپریس کرنے کے عمل کو بھی اپنی منظوری دے دی ہے ،متعلقہ وزارتیں ان فیصلوں کے نفاذ کے لئے اپنی جانب سے درکاراقدامات عمل میں لائیں گی ۔ ریاستی حکومت معقول آراضی پالیسی اورآراضی قوانین اپنانے کے لئے اپنے طورپرضروری اقدامات کریگی اور تحقیق اورترقیات برائے کسٹمز کے سلسلے میں بھی اپنی خدمات پیش کریگی ۔ یہاں بسنے والی برداریوں کی روایات اورزبانوں کے تحفظ کی بھی فکرکریگی ۔
سابق مرکزی وزیر جناب جسونت سنگھ کے انتقال پر وزیر اعظم کا اظہار تعزیت

نئی دہلی،27 ستمبر، وزیر اعظم جناب نریندر مودی نے سابق مرکزی وزیر جناب جسونت سنگھ کے انتقال پرتعزیت کا اظہار کیا ہے۔ وزیر اعظم نے کہا ہے ‘‘جسونت سنگھ جی نے ہماری قوم کی بڑی سرگرمی سے خدمت کی، پہلے ایک فوجی کی حیثیت سے اور بعد میں سیاست کے ساتھ اپنی طویل وابستگی میں۔ اٹل جی حکومت کے زمانے میں انھوں اہم محکموں کو سنبھالا اور مالیات، دفاع اور امور خارجہ پر ایک انمٹ ساکھ چھوڑی۔ مجھے ان کے انتقال سے صدمہ ہوا ہے’’۔ وزیر اعظم نے کہا ‘‘جسونت سنگھ جی کو سیاست اور سماجی امورمیں ان کی بے مثال خدمات کے لیے یاد رکھا جائے گا۔ میں ان کے ساتھ اپنے رابطے کو ہمیشہ یاد رکھوں گا۔ان کے افراد خاندان اور حامیوں کے ساتھ تعزیت کا اظہار۔ اوم شانتی’’۔ وزیر اعظم نے جناب منویندر سنگھ سے بھی بات کی اور جناب جسونت سنگھ کے افسوسناک انتقال پر تعزیت کا اظہار کیا۔
وزیر اعظم نے بھوٹان کے راجہ عزت مآب جگمے کھیسر نام گیال وانگ چک سے ملاقات کی

وزیر اعظم جناب نریندر مودی نے آج نئی دہلی میں بھوٹان کے راجہ عزت مآب جگمے کھیسر نام گیال وانگ چک سے ملاقات کی۔ دونوں قائدین نے بھارت – بھوٹان کے مابین قریبی اور منفرد تعلقات کو مزید مضبوط بنانے کے لیے مختلف خیالات پر گفت و شنید کی۔ جناب مودی نے بھارت اور بھوٹان کے مابین تعلقات کو نئی شکل دینے کے سلسلے میں بھوٹان کے متعدد قائدین کے ذریعہ فراہم کی گئی رہنمائی کی بھی ستائش کی۔ ایک ٹوئیٹ میں وزیر اعظم نے کہا؛ ’’بھوٹان کے عزت مآب راجہ سے گرمجوشانہ ملاقات کی۔ بھارت-بھوٹان کے مابین قریبی اور منفرد تعلقات کو مزید مضبوط بنانے کے لیے مختلف تصورات پر تبادلہ خیالات کیے۔ ہمارے تعلقات کو نئی شکل دینے کے لیے بھوٹان کے متعدد قائدین کے ذریعہ فراہم کی گئی رہنمائی کی ستائش کی۔‘‘
وزیر اعظم نے گذشتہ آٹھ برسوں کے دوران نوجوانوں کی ترقی کے لیے کی گئی کوششوں کی تفصیلات ساجھا کیں

وزیر اعظم جناب نریندر مودی نے گذشتہ آٹھ برسوں کے دوران نوجوانوں کی ترقی کے لیے حکومت کے ذریعہ کی گئی کوششوں کی تفصیلات ساجھا کی ہیں۔ انہوں نے اپنی ویب سائٹ، نمو ایپ اور مائی گَو سے مضامین اور مختلف ٹوئیٹ ساجھا کیے ہیں جن میں ان کوششوں کے بارے میں بتایا گیا ہے۔ وزیر اعظم مودی نے ٹوئیٹ کیا : ’’بھارت کی یووا شکتی ہماری عظیم ترین طاقت ہے۔ ہمارا نوجوان مختلف شعبوں میں شاندار کارکردگی کا مظاہرہ کر رہا ہے اور ملک کی ترقی میں اپنا تعاون دے رہا ہے۔ ان مضامین میں نوجوانوں کی ترقی کے لیے کیے گئے چند اہم اقدمات کا ذکر کیا گیا ہے۔ #8SaalYaam‘‘ ’’ملک کی نوجوان قوت نیو انڈیا کا ستون ہے اور گذشتہ آٹھ برسوں کے دوران ہم نے اسے مضبوط بنانے میں کوئی دقیقہ فروگذاشت نہیں کیا ہے۔ نئی تعلیمی پالیسی ہو یاآئی آئی ٹی اور آئی آئی ایم کی توسیع، نئے اسٹارٹ اپ ادارے اور یونیکارن سے لے کر کھیلو انڈیا مرکز تک، ان سب کے ساتھ نوجوانوں کے لیے ہر ضروری پہل قدمی کی گئی ہے۔‘‘
وزیر اعظم کل کرناٹک کا دورہ کریں گے

نئی دہلی۔28 اکتوبر وزیر اعظم جناب نریندر مودی کل (29.10.2017) کرناٹک کا دورہ کریں گے اور تین عوامی اجتماع سے خطاب کریں گے۔ وزیر اعظم اپنے دورہ کا آغاز دھرم استھل میں واقع شیر منجوناتھ سوامی مندر میں پوجا کرنے سے کریں گے ۔ وہ ایک عوامی میٹنگ سے خطاب کریں گے اور اجائر میں شری شیتر دھرم استھل دیہی ترقیاتی پروجیکٹ کے مستفیدین میں رو پے(Ray) کارڈ تقسیم کریں گے ۔ اس سے ‘اپنی مدد آپ’ گروپ کو بلا نقدی ڈیجیٹل لین شروع کرنے میں مدد ملے گی ۔ بعد ازاں وزیر اعظم بنگلورو جائیں گے جہاں وہ دشامہ میں منعقدہ سَوندریا لہاری پریانتسو مہاسرماپاکے اجتماد سے خطاب کریں گے ۔ سوندریا لہاری پریانتسو آدی شنکر آچاریہ پر ذریعہ ترتیب دیے گئے اشلوکوں کا ایک مجموعہ ہے ۔ اس تقریب کا اہتمام ایک ساتھ ملک ان اشلوکوں کو اجتماعی طور پڑھنے کے لیے کیا گیا ہے ۔ بعد ازاں بیدر میں وزیر اعظم بیدر –کلبرگی نئے ریلوے لائن کا افتتاح کریں گے اور ایک عوامی اجتماع سے خطاب کریں گے ۔
وزیر اعظم نے چھتیس گڑھ کے ایک فنکار شری شرون کمار شرما سے ملاقات کی

وزیر اعظم جناب نریندر مودی نے نئی دہلی میں چھتیس گڑھ کے ایک فنکار شری شرون کمار شرما سے ان کی رہائش گاہ پر ملاقات کی۔ آرٹسٹ نے وزیر اعظم کو ان کی ۔۔۔۔۔۔۔۔۔۔۔۔۔ؤؤؤؤؤؤ پینٹنگ پیش کی ہے۔ وزیر اعظم نے ٹویٹ کیا؛ چھتیس گڑھ کے ایک باصلاحیت آرٹسٹ جناب شرون کمار شرما سے ملاقات ہوئی۔ وہ برسوں سے پینٹنگ کر رہے ہیں اور قبائلی آرٹ کے بارے میں بہت پرجوش ہیں۔
وزیراعظم نریندر مودی 17 جولائی 2020 کوایکوسوک (ای سی او ایس او سی)، یعنی اقوام متحدہ اقتصادی اور سماجی کونسل کے اعلیٰ سطحی  شعبے کے اجلاس سے خطاب کریں گے

وزیراعظم جناب نریندر مودی جمعہ، 17 جولائی 2020 کو نیویارک میں واقع اقوام متحدہ میں،اقوام متحدہ اقتصادی اور سماجی کونسل (ای سی او ایس او سی)، کے اجلاس کے اس سال کے اعلیٰ سطحی شعبے کے اجلاس سے ورچوولی خطاب کریں گے، جس کا وقت 0930-1130 بجے (مقامی وقت) ہوگا۔ ناروے کےوزیراعظم اور اقوام متحدہ کے سکریٹری جنرل اینٹونیو گٹیریس کے ہمراہ وزیراعظم جناب نریندر مودی اختتامی اجلاس سے خطاب کریں گے۔ سالانہ اعلیٰ سطحی سیگمنٹ میں حکومت، نجی شعبے، سول سوسائٹی کے اعلیٰ نمائندوں اور ماہرین تعلیم کا ایک متنوع گروپ شامل ہے۔ اس سال کے اعلیٰ سطحی سیگمنٹ کا موضوع ہے ‘‘ کووڈ-19 کے بعد تکثیریت:75ویں سالگرہ پر ہمیں کس طرح کے اقوام متحدہ کی ضرورت ہے’’۔ بدلتے ہوئے بین الاقوامی ماحول اور کووڈ-19 وباکے موجودہ بحران کو ذہن میں رکھتے ہوئے یہ اجلاس تکثیریت کی سمت طے کرنے والی اہمیت پر توجہ مرکوز کر ےگا۔ اس کے ساتھ ہی اس اجلاس کے دوران مضبوط قیادت ، مؤثر بین الاقوامی اداروں، شراکت داری میں اضافہ اور عالمی عوامی چیزوں کی بڑھی ہوئی اہمیت کے توسط سے عالمی ایجنڈے کو آگے بڑھانے کے طریقوں کی شناخت کرے گا۔ یہ پہلا موقع ہوگا، جب وزیراعظم نریندر مودی 17جون 2020کو سلامتی کونسل کے غیر مستقل رکن(21-2020کی مدت کار کیلئے)کی شکل میں بھارت کومتفقہ طور پر منتخب کئے جانے کے بعد اقوام متحدہ کی وسیع رکنیت سے خطاب کریں گے۔ اقوام متحدہ کے قیام کی 75ویں سالگرہ پر ‘ ای سی او ایس او سی)’ کے اعلیٰ سطحی سیگمنٹ کا موضوع دراصل بھارت کی سلامتی کونسل ترجیحات سے بھی متعلق ہے، جس میں بھارت نے کووڈ-19 کے بعد کی دنیا میں ‘‘تکثیریت کی تشکیل نو’’ کی اپیل کی ہے۔ اس موقع پر ای سی او ایس او سی کے سب سے پہلے صدر (سال 1946 میں سر راما سوامی مُدلیار) کی شکل میں بھارت کی خدمات کو بھی یاد کیا جائے گا۔ وزیراعظم نے اِس سے پہلے جنوری 2016 میں ای سی او ایس او سی کی 70ویں سالگرہ پر ورچوولی طور پر کلیدی خطبہ دیا تھا۔
وزیر اعظم جناب نریندر مودی اور برطانیہ کے وزیر اعظم ہز ایکسی لینسی بورس جانسن کے درمیان ٹیلی فون پر بات چیت

نئی دلّی، 12 مارچ / وزیر اعظم جناب نریندر مودی کو برطانیہ کے وزیر اعظم ہز ایکسی لینسی بورس جانسن کی جانب سے آج ایک ٹیلی فون کال موصول ہوئی ہے ۔ دونوں رہنماؤں نیآنے والی نئی دہائی میں بھارت۔ برطانیہ حکمت عملی ساجھے داری کو مزید مستحکم کرنے کے لئے اپنی خواہش کا اظہار کیا ہے۔ دونوں رہنماؤں نے اس امر پر رضا مندی کا اظہار کیا ہے کہ یہ اس مقصد کے لئے ایک جامع روڈ میپ تیار کرنا سود مند ہو گا۔ دونوں رہنماؤں نے بھارت اور برطانیہ کے درمیان ماحولیات کی تبدیلی، خاص طور پر کولیشن فار ڈزاسٹر ریسیلئینٹ انفراسٹرکچر (سی ڈی آر آئی) کے شعبے میں آپسی تعاون پر اطمینان کا اظہار کیا ہے۔ وزیر اعظم جناب نریندر مودی نے رواں سال کے آخر میں گلاسگو میں منعقد ہونے والی سی او پی۔ 26 کے دعوت نامے کے لئے وزیر اعظم جانسن کا شکریہ ادا کیا۔ دونوں وزراء اعظم نے کورونا وائرس۔ 19 کی وبا کی کے پس منظر میں بھی تبادلہ خیالات کیا۔ وزیر اعظم جناب مودی نے برطانیہ کی وزیر صحت محترمہ ناڈائن ڈوریس کے کورونا وائرس کے مثبت ٹیسٹ پر تشویش کا اظہار کیا اور جلد رو بہ صحت ہونے کے لئے دعا کی ہے۔ وزیر اعظم جناب مودی نے مسٹر جانسن کو باہمی سہولت کے مطابق بھارت کا دورہ کرنے کی دعوت دی ہے۔ ۔۔۔۔۔۔
کابینہ نے نیشنل جوٹ مینوفیکچررس کارپوریشن لمیٹیڈاور اس کی ذیلی کمپنی برڈس جوٹ اینڈ ایکسپورٹس لمیٹیڈ کو بند کرنے کو منظوری دی

نئی دہلی، 10 اکتوبر 2018، وزیراعظم جناب نریندر مودی کی زیر صدارت مرکزی کابینہ نے نیشنل جوٹ مینوفیکچررس کارپوریشن لمیٹیڈ(این جے ایم سی)اور اس کی ذیلی کمپنی برڈس جوٹ اینڈ ایکسپورٹس لمیٹیڈ (بی جے ای ایل) کو بند کرنے کو منظوری دی۔ بند کئے جانے سے متعلق طریقہ کار موجودہ اثاثوں کے ساتھ ساتھ مقررہ اثاثوں کا بندوبست ڈی پی ای مورخہ 14جون 2018 کے رہنما خطوط کے مطابق کیا جائے گا اور ذمہ داریوں کی تکمیل کے بعد اثاثوں کی فروخت سے حاصل ہونے والے پیسوں کو کنسولیڈیٹڈ فنڈ آف انڈیا میں جمع کردیا جائے گا۔ ڈی پی ای کے رہنما خطوط مورخہ 14 جون 2018 کے مطابق اراضی کے بندوبست سے متعلق ایجنسی (ایل ایم اے) اثاثوں کے بندوبست کے لئے مصروف عمل ہوگی۔ایجنسی کو ڈی پی ای رہنما خطوط کے مطابق اثاثوں کے بندوبست سے پہلے ان کی مکمل تصدیق کرنے کی ہدایت دی جائے گی۔ کپڑوں کی وزارت اپنے مقاصد یا پھر سی پی ایس ای کے کسی دیگر مقصد کے لئے بی جے ای ایل کی کسی بھی زمین یا عمارت کے استعمال کی تجویز پیش نہیں کرتی ہے اور اراضی کے بندوبست سے متعلق ایجنسی کو اس کےمطابق مطلع کردیا جائے گا۔ فوائد اس فیصلے سے سرکاری خزانے کو دونوں بیمار سی پی ایس ای کمپنیوں کو چلانے میں درپیش تکریری اخراجات کو کم کرنے سے فائدہ پہنچے گا ۔ اس تجویز سے خسارہ اٹھانے والی کمپنیوں کو بند کرنے اور نتیجہ خیز استعمال کے مفید اثاثوں کو نکالنے کو یقینی بنانے میں مدد ملے گی۔ اسی طرح یہ تجویز ترقیاتی پیش رفت کے لئے مالیاتی وسائل پیدا کرنے میں معاون ثابت ہوگی۔ سی پی ایس ای کی دونوں کمپنیوں کی دستیاب زمین سماج کی ہمہ جہت ترقی کےلئے عوامی استعمال / دیگر سرکاری استعمال کے لئے پیش کی جائے گی۔ این جے ایم سی پچھلے کئی سالوں سے خسارے میں رہی ہے اور 1993 سے بی آئی ایف آر کے ریفرنس کے تحت تھی۔ کمپنی کا بنیادی پروڈکٹ ہیسین جوٹ بیگ تھا جس کا استعمال متعدد ریاستی حکومتوں کے ذریعہ غذائی اجناس کی پیکیجنگ کے لئے کیا جاتا تھا۔گزرتے سالوں میں ہیسین(ٹاٹ) بیگ کی مانگ ختم ہوگئی اور اس کے بعد کمپنی کو چلانے کے لئے اسے تجارتی طور پر مفید نہیں پایا گیا۔ این جے ایم سی کی ملیں جن کی احیا نو کی تجویز پیش کی گئی تھی، ان کے نام ٹیٹاگر میں کنسن مل، کھاردا میں کھاردا مل اور کٹیہار میں آر بی ایچ ایم مل ہیں۔ انہوں نے اگست 2016 سے ہی کام کرنا بند کردیا تھا۔(آخری مل جوکہ 31 اگست 2016 کو بند ہوئی تھی اس کا نام کنسن جوٹ مل تھا) جاب ٹھیکیدار کے موثر طور پر کام نہ کرپانے اور مقامی مزدوروں کے ساتھ مسائل کی وجہ سے ان ملوں کو بند کرنا پڑا تھا۔ ۔۔۔۔۔۔۔۔۔۔۔ م ن۔ن ا۔ن ا۔
وزیر اعظم رادھا سوامی ستسنگ بیاس کے بابا گرندر سنگھ ڈھلن سے ملے

نئی دہلی،13فروری وزیر اعظم نریندر مودی نے آج رادھا سوامی ستسنگ بیاس کے بابا گرندر سنگھ ڈھلن سے ملاقات کی۔ ایک ٹوئٹ میں وزیر اعظم نے کہا: ‘‘آج جلد ہی مجھے رادھا سوامی ستسنگ بیاس کے بابا گرندر سنگھ ڈھلن جی سے ملنے کا اعزاز حاصل ہوا۔ آر ایس ایس بی کی سماجی خدمت سے متعلق پہل قدمیاں قابل تعریف ہیں’’۔ ۔۔۔۔۔۔۔۔۔۔۔ ش ح ۔ا ک ۔ع ر۔